నెక్టర్ ఇన్ ఎ సీవ్

Nectar in a sieve.నెక్టర్ ఇన్ ఎ సీవ్ నవలను ఇండియన్ ఇంగ్లీష్ రైటర్ కమల మార్కండేయ రచించారు. ఈ నవల ఒక సాధారణమైన కుటుంబం ఏ విధమైన ఆర్థిక ఇబ్బందులు ఎదుర్కొనే క్రమంలో సామాజికంగా ఏవిధంగా దిగజారిందో తెలియజేస్తుంది. 
నవలలో ప్రధానపాత్ర రుక్మిణి, ఈమె తల్లిదండ్రులకు పెద్ద కూతురు, గారాబంగా పెరుగుతుంది. ఈమె 12 సంవత్సరాల వయసులో  తండ్రి తీవ్రమైన ఆర్థిక సమస్యలతో ఈమెను ఒక చిన్న రైతు  నాథన్ కు ఇచ్చి వివాహం జరుపుతారు. 
రుక్మిణికి మొదటిరాత్రి అయిస్టంగా, అసంతృప్తిగా జరిగిపోతుంది. తర్వాత క్రమగా  భర్తతో ఆనందంగా శృంగార జీవితం అనుభవిస్తుంది. దాంపత్యంలో శృంగార జీవితాన్ని గురించి మొట్టమొదటిసారి వర్ణించిన భారతీయ రచయిత్రి  కమల మార్కండేయ అని అంటారు. 
రుక్మిణికి ఈరావతి లేదా ఏరా అనే కూతురు జన్మిస్తుంది. ఏరా చలాకీగా, అందంగా ఉంటుంది. ఈరా పుట్టిన ఐదు సంవత్సరాల వరకు రుక్మిణికి మరలా సంతానం కలగదు. రుక్మిణి అత్తమామలు సంతానం కొరకు అనేక దేవాలయాలకు వెళ్ళి, పూజలు, పునస్కారాలు జరుపుతారు. ఆమె  ఆ గ్రామంలో బ్రిటిష్ డాక్టర్ దగ్గర ట్రీట్మెంట్ తీసుకొన్న తర్వాత ఒకరి తర్వాత ఒకరుగా ఐదుగురు మగసంతానం కలుగుతారు. వీరందరికీ తిండి తిప్పలు ఏర్పాటు చేయటానికి రుక్మిణి ఆమె భర్త నాథన్ చాలా ఇబ్బందులు ఎదుర్కొంటారు. ఇదే సమయంలో వారున్న ఈ గ్రామంలో క్రొత్తగా ఒక లెదర్ ఫ్యాక్టరీ నిర్మిస్తారు. దీనివలన గ్రామానికి పట్టణ వాతావరణం వస్తుంది. నిత్యావసర వస్తువుల ధరలు పెరిగి, ఇంటి అద్దెలు పెరిగి మానవ జీవన ప్రమాణ రేటు పెరుగుతుంది. అదే సమయంలో నాథన్ తీసుకున్న పొలం విపరీతమైన వర్షాలవల్ల, పంటలు దెబ్బతిని అనేక ఆర్థిక ఇబ్బందులు ఎదుర్కొంటారు. ఈ విధంగానే అనేక  సంవత్సరాలు ఇబ్బందులతోనే రుక్మిణి, నాథన్.ల జీవితం గడిచిపోతుంది.  
వీరి కూతురు ఈరాకు పెళ్లి చేస్తారు. ఆరు సంవత్సరాలు వరకు ఈరా జీవితం సుఖంగా ఉంటుంది. తర్వాత ఈమె భర్త పరాయి స్త్రీతో వెళ్లి ఎక్కడో  నివసిస్తుంటాడు. ఈరా తల్లిదండ్రుల ఇంటికి చేరుతుంది. 
రుక్మిణి, నాథన్ ఇంటికి ఎదురుగా కుంతి అనే ధనికస్త్రీ చేరి అనేకమందితో సంబంధం పెట్టుకొని, విలాసమైన జీవితాన్ని గడుపుతుంది. 
రుక్మిణి భర్త నాథన్, కుంతితో వివాహేతర సంబంధాన్ని కొనసాగిస్తాడు,  ఇతని వల్ల కుంతికి ఇద్దరు సంతానం కలుగుతారు. రుక్మిణికి చివరగా ఇంకొక మగ పిల్లవాడిని కంటుంది. ఈ చివరి మగ పిల్లవాడిని ఈరా తన సొంత కొడుకు లాగా గాని పెంచుకుంటుంది. వీడికి సరైన పోషణలేక, పాలకొరకు ఈరా  తప్పనిసరి పరిస్థితులలో వ్యభిచారిణిగా మారుతుంది. అయినా ఈమె చివరి తమ్ముణ్ణి తన సొంత కొడుకులాగా చూసుకొంటుంది, వాడు  తేలు కుట్టి చనిపోతాడు. 
ఈ పరిస్థితులలో రుక్మిణి మొదటి కొడుకు, రెండవ కొడుకు చర్మపరిశ్రమలో కూలీలుగా పనిచేస్తారు. కొంతకాలం తర్వాత ఫ్యాక్టరీలో వేతనాలు సరిపోక, సమ్మె చేస్తారు. ఈ ఇద్దరు కొడుకులు ఉద్యోగాలు మానుకొన కొంతకాలం ఇంట్లోనే ఉండి, తరువాత సిల్లోన్ దేశానికి వెళ్లి కాపీ ఎస్టేట్ లలో పనిచేస్తారు. రుక్మిణి మూడవ కొడుకు ఫ్యాక్టరీలో చేరి ఒక చిన్న దొంగతనం చేసి, సెక్యూరిటీ గార్డ్ చేతుల్లో చనిపోతాడు. నాలుగవ కొడుకు రాజా పెళ్లి చేసుకుని భార్యను తీసుకొని వేరే ప్రాంతానికి వెళ్ళిపోతాడు. అయిదవ కొడుకు మాత్రమే రుక్మిణి, నాథన్లకు మిగులుతాడు. వీరితో కూడా ఈరా కూడా ఉంటుంది పాపం ఆమె వేశ్యగా మారిపోతుంది. పట్టణీకరణ చెందిన ఈ గ్రామంలో బ్రతకటం కష్టమని ఈ కుటుంబం వేరే ప్రాంతానికి వలస వెళుతుంది. వీరు ఆ గ్రామంలో దేవాలయాలు ఉన్న ప్రాంతంలో వసతి ఏర్పాటు చేసుకుంటారు. ఈ లోగా రుక్మిణి భర్త  నాథన్ ఆరోగ్యం క్షీణించి చనిపోతాడు. అప్పుడు రుక్మిణి బాగా పరిచయమైన తన కొడుకు లాగా భావించిన పుల్లి సహాయంతో క్వారీలో రాళ్లు కొట్టడానికి చేరుతారు. ఈ కుటుంబ పోషణ రుక్మిణికి భారం కావడం వలన చివరకు ఈమె కూడా వేరే వారితో వివాహేతర సంబంధాన్ని కొనసాగిస్తుంది. 
చివరగా ఈ కుటుంబుం అధిక సంతానం వల్ల, వారు మొదట ఉన్న గ్రామం పారిశ్రామికీ కరణ    చెందడం వలన అక్కడ సరైన ఉపాధి లేకపోవడం వారు కౌలుకు తీసుకున్న పొలం లెదర్ ఫ్యాక్టరీకి అమ్మటం, ఇతర పొలాలు కౌలుకు తీసుకొనడం వలన ప్రకృతి వైపరీత్యాల వలన పంటల పండక పోవటం వలన కుటుంబం సామాజికంగా, ఆర్థికంగా దిగజారి పోవటం ఈ నవలలో చిత్రించబడింది. 
పల్లెటూర్లలో  ఎక్కువ మంది సంతానం కలగటం, వారి పోషణకు బాగా ఖర్చు కావడం, రకరకాల కారణాలు సామాజికంగా దిగజారటం, వివాహేతర సంబంధాలతో కుటుంబాలు నాశనం కావడం ప్రతి గ్రామంలో ఉంది.  ఇటువంటి  సమస్యలు దృష్టిలో పెట్టుకొని దాదాపు 70 సంవత్సరాల క్రితమే రచయిత కమల మార్కండేయ హృదయ విదారకంగా ఈ నవల రాశారు. 

ఆకరాలు :
1.Nectar in a sieve Npvel,
2.కేలం ఆదినారాయణ(లెక్చరర్ ) quoraలో రాసిన వ్యాసం.